Συνέδριο Σολβέ

Καθιστοί (από αριστερά προς δεξιά): Β. Νερνστ, M. Μπριλουέν, E. Σολβέ, Χ. Λόρεντζ, E. Βάρμπουργκ, Ζ. Περέν, Β. Βην, M. Κιουρί και Α. Πουανκαρέ.

`Ορθιοι (από αριστερά προς δεξιά): Ρ. Γκόλντσμιντ, M. Πλανκ, Χ. Ρούμπενς, A. Ζόμερφελντ, Φ. Λίντεμαν, M. ντε Μπρολί, M. Κνούντσεν, Φ. Χάζνερλ, Ζ. Οστελέ, E. Ερζέν, Τζ.Χ. Τζηνς, E. Ράδερφορντ, Χ. Κάμερλιν Όνες, A. Αϊνστάιν και Π. Λανζεβέν.

Τα Διεθνή Ινστιτούτα Σολβέ για τη Φυσική και τη Χημεία με έδρα τις Βρυξέλλες, που ιδρύθηκαν από τον Βέλγο χημικό και βιομήχανο Ερνέστ Σολβέ το 1912 διοργανώνουν τα ομώνυμα Συνέδρια Σολβέ, καθώς και σεμινάρια και άλλες συναντήσεις, μετά την επιτυχία του ιστορικού Conseil Solvay το 1911 στο οποίο έλαβαν μέρος μόνο προσκεκλημένοι σημαντικοί φυσικοί και θεωρείται σημείο καμπής στον κόσμο της φυσικής προς τις νέες θεωρίες του 20ού αιώνα.Welcome to the Solvay Institutes

Τα Συνέδρια Σολβέ, που διεξάγονται στις Βρυξέλλες, έχουν από τότε θέμα εξέχοντα ανοικτά προβλήματα στη φυσική και στη χημεία. Συνήθως διοργανώνονται κάθε τρία χρόνια, αλλά έχουν υπάρξει και μεγαλύτερα διαστήματα χωρίς συνέδριο.

 Τα σημαντικότερα Συνέδρια Σολβέ 
 Πρώτο Συνέδριο 
Πρόεδρος του 1ου Συνεδρίου, που έγινε στις Βρυξέλλες το φθινόπωρο του 1911, ήταν ο Χέντρικ Αντόον Λόρεντζ. Το θέμα ήταν «Ακτινοβολία και κβάντα». Το συνέδριο αυτό εξέτασε τα προβλήματα που ανέκυπταν από τη διαφορά μεταξύ των δύο προσεγγίσεων, αυτής της κλασικής φυσικής και εκείνης της κβαντικής θεωρίας. Ο Αϊνστάιν ήταν ο δεύτερος νεότερος στην ηλικία φυσικός μεταξύ των συμμετασχόντων (ο νεότερος από όλους ήταν ο 25χρονος Φ. Λίντεμαν). Συμμετείχαν επίσης αναγνωρισμένες ήδη προσωπικότητες της επιστήμης, όπως η Μαρία Κιουρί και ο Ανρί Πουανκαρέ.

 Πέμπτο Συνέδριο 
Το διασημότερο ίσως συνέδριο διεξάχθηκε τον Οκτώβριο του 1927 και είχε ως θέμα «Ηλεκτρόνια και φωτόνια», με τους πλέον αξιόλογους φυσικούς του κόσμου να συζητούν τη μόλις θεμελιωμένη σύγχρονη κβαντομηχανική. Οι κορυφαίες μορφές ήταν ο Αϊνστάιν και ο Νιλς Μπορ. Οι 17 από τους 29 που έλαβαν μέρος στο συνέδριο αυτό είχαν πάρει ή θα έπαιρναν στο μέλλον Βραβείο Νόμπελ.Lorentz & the Solvay conferences, Instituut-Lorentz, Leiden University

Το 5ο συνέδριο υπήρξε επίσης η κορύφωση του αγώνα μεταξύ του Αϊνστάιν και των οπαδών του επιστημονικού ρεαλισμού, που ήθελαν τους αυστηρούς κανόνες της επιστημονικής μεθόδου όπως αυτοί είχαν διατυπωθεί από τον Τσαρλς Σάντερς Περς (και αργότερα από τον Καρλ Πόπερ), ενώ ο Μπορ και οι ινστρουμενταλιστές επιθυμούσαν πιο χαλαρούς κανόνες βασιζόμενους στα αποτελέσματα. Από εκεί και πέρα η προσέγγιση του Μπορ επεκράτησε στη σύγχρονη φυσική.

Μεσαία σειρά (από αριστερά): Π. Ντεμπέι, M. Κνούντσεν, Ο.Λ. Μπραγκ, Χ.A. Κράμερς, Π.A.M. Ντιράκ, A.Χ. Κόμπτον, Λ. ντε Μπρολί, M. Μπορν, N. Μπορ.
Πρώτη σειρά (από αριστερά): I. Λάνμουρ, M. Πλανκ, Μ. κιουρί, Χ.Α. Λόρεντζ, A. Αϊνστάιν, Π. Λανζεβέν, Σ.-E. Γκυ, Τ.T.Ρ. Γουίλσον, O.Γ. Ρίτσαρντσον.

 Κατάλογος των Συνεδρίων Σολβέ στη Φυσική 
 Α/Α Έτος Τίτλος-θέμα Πρόεδρος11911Η θεωρία της ακτινοβολίας και των κβάνταΧέντρικ Α. Λόρεντζ21913Η δομή της ύλης31921Άτομα και ηλεκτρόνια41924Ηλεκτρική αγωγιμότητα των μετάλλων και συναφή προβλήματα51927Ηλεκτρόνια και φωτόνια61930ΜαγνητισμόςΠωλ Λανζεβέν71933Δομή και ιδιότητες του ατομικού πυρήνα81948Τα στοιχειώδη σωματίδιαΟυίλιαμ Λώρενς Μπραγκ91951Η στερεά κατάσταση101954Τα ηλεκτρόνια στα μέταλλα111958Η δομή και η εξέλιξη του Σύμπαντος121961Η κβαντική θεωρία πεδίου131964Η δομή και η εξέλιξη των γαλαξιώνΡόμπερτ Οπενχάιμερ141967Θεμελιώδη προβλήματα στη φυσική στοιχειωδών σωματιδίωνΚρίστιαν Μέλερ151970Συμμετρικές ιδιότητες των πυρήνωνΕντοάρντο Αμάλντι161973Αστροφυσική και βαρύτητα171978Τάξη και διακυμάνσεις στη στατιστική μηχανική ισορροπίας και μη ισορροπίαςΛεόν φαν Χόβε181984Φυσική υψηλών ενεργειών191987Επιστήμη των επιφανειώνF.W. de Wette201991Κβαντική οπτικήPaul Mandel211998Δυναμικά συστήματα και μη αντιστρεπτότηταΙωάννης Αντωνίου222001Η φυσική της επικοινωνίας232005Η κβαντική δομή του χώρου και του χρόνουΝτέιβιντ Γκρος242008Η κβαντική θεωρία της συμπυκνωμένης ύληςΜπέρτραντ Χάλπεριν252011Η θεωρία του κβαντικού κόσμουΝτέιβιντ Γκρος262014Αστροφυσική και κοσμολογίαΡότζερ Μπλάντφορντ272017Η φυσική της ζωντανής ύλης: Χώρος, χρόνος και πληροφορία στη βιολογία

 Κατάλογος των Συνεδρίων Σολβέ στη χημεία 
 Α/Α Έτος Τίτλος-θέμα Πρόεδρος11922Πέντε θεματικά ερωτήματαΓουίλιαμ Τζάκσον Πόουπ21925Δομή και χημική δραστικότητα31928Θεματικά ερωτήματα41931Σύσταση και δομή των οργανικών μορίων51934Το οξυγόνο και οι χημικές και βιολογικές του αντιδράσεις61937Βιταμίνες και ορμόνεςΦρεντερίκ Σβαρτς71947ΙσότοπαΠάουλ Κάρερ81950Ο μηχανισμός της οξειδώσεως91953Πρωτεΐνες101956Προβλήματα της Ανόργανης Χημείας111959Οι νουκλεοπρωτεΐνεςΑλφρέντ Υμπελόντ121962Μεταφορά ενέργειας στα αέρια131965Δραστικότητα των φωτοδιεγερμένων οργανικών μορίων141969Αλλαγές φάσεως151970Ηλεκτροστατικές αλληλεπιδράσεις και δομή του νερού161976Μοριακές κινήσεις και χημική δραστικότητα μεταβαλλόμενα από μεμβράνες, ένζυμα και άλλα μόρια171980Πλευρές της χημικής εξελίξεως181983Σχεδιασμός και σύνθεση οργανικών μορίων βασισμένα στη μοριακή αναγνώρισηΕφραίμ Κατσάλσκι και Βλαντίμιρ Πρέλογκ191987Επιστήμη των επιφανειώνF.W. de Wette201995Χημικές αντιδράσεις και ο έλεγχός τους στη χρονική κλίμακα του φεμτοδευτερολέπτουΠιερ Γκασπάρ212007Από μη ομοιοπολικές συναρμογές στις μοριακές μηχανέςΖαν-Πιερ Σωβάζ222010Κβαντικά φαινόμενα στη χημεία και στη βιολογίαΓκράχαμ Φλέμινγκ232013Νέα Χημεία και νέες δυνατότητες από το διαστελλόμενο σύμπαν των πρωτεϊνώνΚουρτ Βύτριχ242016Η κατάλυση στη χημεία και στη βιολογίαΚουρτ Βύτριχ και Ρόμπερτ Γκραμπς

Παραπομπές

Βιβλιογραφία
 Straumann, N.: «On the first Solvay Congress in 1911», European Physical Journal H, τόμος 36, νο. 3 (Νοέμβριος 2011), σσ. 379-399

 Εξωτερικοί σύνδεσμοι 

 Διεθνή Ινστιτούτα Σολβέ: ο επίσημος ιστότοπος
 Τα διεξαχθέντα Συνέδρια Φυσικής
 Τα διεξαχθέντα Συνέδρια Χημείας
 Τα Πρακτικά του Συνεδρίου του 1911
 Τα Πρακτικά του Συνεδρίου του 1913
 Τα Πρακτικά του Συνεδρίου του 1933
 Σύνοψη των συγκρούσεων ιδεών την εποχή του θρυλικού 5ου Συνεδρίου της Φυσικής (Αμερικανικό Ινστιτούτο Φυσικής)
 Bacciagaluppi G., Valentini A.: Quantum Theory at the Crossroads: Reconsidering the 1927 Solvay Conference (βιβλίο), Cambridge University Press, Cambridge 2009

Κατηγορία:Ιστορία της φυσικής
Κατηγορία:Επιστήμες και τεχνολογία στο Βέλγιο
Σολβε